Behalwe vir die program op die plaas sien hulle ook weekliks die maatskaplike werker op die dorp vir terapie, skakel in by aksies van die plaaslike gemeente en neem deel aan 'n weeklikse uitreik waar hulle ontdek dat hulle ook geroep word om 'n bydrae te lewer in die breër gemeenskap.
Die Echo Plaas het ook 'n kampterein wat gereeld gebruik word deur Echo, Pen, Mes, Ligkinderbediening en die Goodyear plaaskinderprojek.
- Borg 'n bed. Die koste om 'n bed in die Echohuis op die plaas te borg beloop R1500 per maand (enige bedrag help). Ons het tans borge nodig vir 2 nuwe seuns.
- 3 van ons jongmense het die afgelope jaar 'n noodhulpkursus suksesvol voltooi. Ons benodig 'n basiese noodhulptas vir die plaas en Echo kampe wat daar aangebied word.
- Bestuurslisensies - elke kind op die plaas kry 'n geleentheid om te gaan vir 'n lisensie via die plaaslike bestuurskool (2500) per kind.
Echo Jeugontwikkeling is 'n Artikel18A maatskappy en kan 'n belastingsertifikaat uitreik aan skenkers.